Najee Abdullah

Najee Abdullah atau lebih dikenali sebagai G-Funk (1967 – 13 April 2017) merupakan seorang penyampai radio, penerbit rakaman dan penyiar Malaysia. Beliau terkenal sebagai salah seorang ahli kumpulan hip hop Malaysia, Krash Kozz.

Biografi
Najee dilahirkan di Melaka pada tahun 1967. Beliau berhijrah ke Kuala Lumpur pada lewat 1980-an dan memulakan kerjaya kelab bersama Datuk Jake Abdullah (kini CEO Astro Radio) di beberapa kelab di sekitar ibu kota termasuk Traqs dan Baze di Wisma Central.

Najee ialah salah seorang daripada barisan kedua ahli kumpulan Krash Kozz pada awal 1990-an, bersama-sama Joe Siva dan Noramin, sebelum ia disertai oleh Fawzi Kamaruddin dan Albert Chong. Kumpulan ini mengikat kontrak bersama Valentine Sound Productions (VSP) dan merakamkan album ketiga, New Jack The Street Beat pada 1993. Beliau seterusnya melakar nama dengan pengalaman selama 20 tahun dalam bidang penyiaran radio di beberapa stesen radio termasuk Time Highway Radio (THR), TraXX FM dan Red 104.9 sehingga 2016.

Kematian
Beliau meninggal dunia pada 13 April 2017 akibat kanser paru-paru pada usia 50 tahun. Beliau meninggalkan seorang balu dan empat anak.

Rujukan

Pautan luar
 

Kelahiran 1967
Kematian 2017
Orang Malaysia berketurunan Melayu
Orang Malaysia berketurunan India
Muslim Malaysia
Orang dari Melaka
Penerbit rakaman Malaysia
Penyampai radio Malaysia
Kematian akibat kanser paru-paru